NaiveNeuron/SloPal huggingface dataset:
Grendel, Gábor, podpredseda NR SR (2022-12-01):
Ďakujeme za informáciu. Prerušujem rokovanie o tomto bode programu. (Reakcie z pléna.) Ešte zrejme bude grémium ďalšie, takže berieme na vedomie zatiaľ. Teraz pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 149/2020 Z. z. o mimoriadnych štátnych zárukách a o doplnení niektorých zákonov a ktorým sa mení zákon č. 296/2012 Z. z. o Európskom mechanizme pre stabilitu a o doplnení niektorých zákonov . Návrh vlády je pod tlačou 1300. Prosím pána podpredsedu vlády a ministra financií Slovenskej republiky Igora Matoviča, aby návrh vlády odôvodnil.
Ďuriš Nicholsonová, Lucia, podpredsedníčka NR SR (2019-03-27):
Pán spravodajca, v rámci záverečného slova? Nie je tomu tak. Prerušujem rokovanie o tomto bode programu. Teraz pristúpime k druhému čítaniu o návrhu poslancov Národnej rady Slovenskej republiky Jaroslava Bašku, Dušana Bublavého a Petra Šucu na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Návrh zákona je uverejnený ako tlač 1231 a spoločná správa výborov má tlač 1231a. Dávam slovo pánovi poslancovi Bublavému, aby predmetný návrh zákona uviedol. Nech sa páči.
Ďuriš Nicholsonová, Lucia, podpredsedníčka NR SR (2017-12-07):
V rozprave teraz vystúpi pán poslanec Marosz. Nech sa páči.
Ľ. Vážny, poslanec: (2003-02-27):
Bojím sa, že z tunela bude ozaj strašiak pre budúce obdobia na výstavbu iných tunelov na Slovensku, čo je veľmi nebezpečné v dopravných infraštruktúrach Slovenskej republiky. Čiže, je potrebné sa poučiť z toho, čo sa tam udialo, je potrebné sa poučiť aj za vlády súčasnej koalície, najmä tie zmluvné vzťahy a najmä vzťahy cez švajčiarske firmy a, samozrejme, je potrebné tunel zrealizovať a odovzdať do užívania v čo najkratšom čase.
Číž, Miroslav, podpredseda NR SR (2015-03-13):
Ďakujem, pán minister. Teraz dávam slovo spoločnému spravodajcovi z výboru pre zdravotníctvo poslancovi Jozefovi Valockému a bude informovať Národnú radu o výsledku rokovania výborov, ako aj odôvodní návrh a stanoviská gestorského výboru. Nech sa páči.
Žiga, Peter, podpredseda NR SR (2024-01-18):
Na vaše vystúpenie 23 faktických poznámok. Ako prvý pán poslanec Janckulík.
Hrnčiar, Andrej, podpredseda NR SR (2016-04-19):
Poprosím niekoho z členov vlády, aby zaujal miesto navrhovateľa. Mali by ste sedieť na mieste navrhovateľa. Poprosím vás, páni poslanci, kľud. Nech sa páči, pán Matovič, pokračujte.
V. Veteška, podpredseda NR SR: (2003-12-03):
Ďalším bodom je druhé čítanie o vládnom návrhu  zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov . Vládny návrh zákona ste dostali  pred prvým čítaním ako tlač č. 404. Spoločnú správu výborov máte ako tlač 404a. Pán minister, prosím, uveďte zákon.
Svrček, Miloš, poslanec NR SR (2023-05-09):
Ďakujem pekne. Právny nástupca alebo nadobúdateľ podniku stavebnej sporiteľne, ktorý nie je stavebnou sporiteľňou, však nebude môcť uzatvárať nové zmluvy o stavebnom sporení. Bude ale môcť vykonávať bankové činnosti ako stavebná sporiteľňa len vo vzťahu k zmluvám o stavebnom sporení, ktoré naňho prešli alebo boli prevedené v rámci zlúčenia alebo v rámci predaja podniku. Ochrana klientov, stavebných sporiteľov, tak zostane plne zachovaná, pretože všetky právne vzťahy vzniknuté na základe zmlúv uzavretých so stavebnou sporiteľňou pred jej zlúčením alebo predajom sa dospravujú podľa právneho rámca ustanoveného zákonom o stavebnom sporení. Čiže zlúčenie či predaj podniku stavebnej sporiteľne alebo jeho časti bude podliehať predchádzajúcemu súhlasu Národnej banky Slovenska, tak ako to upravuje príslušné ustanovenie § 28 zákona o bankách. Povinnosti právneho nástupcu stavebnej sporiteľne voči Ministerstvu financií Slovenskej republiky ako orgánu štátneho dozoru nad poskytovaním štátnej prémie zostávajú nedotknuté. V rámci ešte rokovaní s ministerstvom financií aj po rokovaní legislatívnej rady vlády mám pripravený pozmeňujúci návrh, takže hlásim sa taktiež do rozpravy a prečítam, prednesiem tento pozmeňujúci návrh. Ďakujem.
Vaľová, Jana, poslankyňa NR SR (2020-02-20):
Pán predsedajúci, chcem poprosiť, aby o všetkých troch skrátených legislatívnych konaniach parlament hlasoval po ukončení rozpravy, u všetkých troch zákonoch potom naraz. Ďakujem veľmi pekne.
Lipšic, Daniel, poslanec NR SR (2014-11-10):
Pri všetkej kritike k tomuto parlamentu, ani tento parlament si to nezaslúži (vyslovené s pobavením, potlesk). Ale k pánovi poslancovi Martvoňovi. Pozvánka bola doručená aj písomne, ale až o pol štvrtej, sem, hej. Trestné oznámenie na kupovanie poslancov po roku 2005 podával pán minister vnútra Palko hneď vtedy, keď tie podozrenia boli zverejnené. Hneď vtedy bolo podané trestné oznámenie. Vy ste tu viacerých z nás interpelovali fakticky, že či sme sa my vyjadrovali v minulosti, keď na ministerstve zdravotníctva alebo. Pán poslanec, ja som v roku 2006 ešte ako minister spravodlivosti verejne na diskusii s vtedajším poslancom Kaliňákom povedal, že čo ma mrzí za druhej Dzurindovej vlády v zdravotníctve, bolo, že sa dostala k veľkým majetkom finančná skupina Penta. Mňa vtedy žalovala finančná skupina Penta. Odvtedy ma, akože to pokračuje ďalej. V roku 2006, keď som bol ministrom spravodlivosti, len aby sme si utriedili časy. K pánovi predsedovi Paškovi. Ja si myslím, že, a ja nemám s ním žiaden osobný spor, že on neodstúpi. V SMER-e sú rôzni ľudia aj charakterovo. Sú tam ľudia, ktorí robia biznis, ale aspoň sa netvária, tak to poviem, že netvária sa, že sú štátnici. Pán Paška robí biznis a tvári sa, okrem teda toho, že je, ako sme počuli, nejaký homo universalis, tak sa tvári aj, že po Churchillovi druhý najväčší štátnik je, je on a potom dlho, dlho nikto. Čiže ja si myslím, že pán Paška neodstúpi, tak ako ho vnímam a poznám, a preto si myslím, že je dôležité, aby ľudia povedali svoj názor. Áno, aj v komunálnych voľbách, ale nielen.
Hrušovský, Pavol, podpredseda NR SR (2011-03-24):
Panie poslankyne, páni poslanci, poprosím vás, aby ste zaujali svoje miesta v rokovacej sále, pristúpime k hlasovaniu o jednotlivých prerokovaných bodoch 16. schôdze Národnej rady Slovenskej republiky v poradí tak, ako sme ich prerokovali po hodine otázok. O prvom návrhu budeme hlasovať o tlači 181, pod ktorou je návrh poslancov Národnej rady Slovenskej republiky Martina Fronca, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Poprosím pána poslanca Beblavého, aby z poverenia výboru pre vzdelávanie, vedu, mládež a šport predložil Národnej rade hlasovania k prerokovávanému návrhu zákona v druhom čítaní.
I. Radičová, poslankyňa: (2006-10-17):
A k tej druhej poznámke. Mimovládne organizácie predovšetkým na miestnej a lokálnej úrovni pomáhajú núdznym ľuďom, týraným rodinám, deťom, ktoré žijú práve z týchto príspevkov fyzických osôb. Tak, pani poslankyňa, mám právo porovnávať administratívne náklady pre núdznych dôchodcov a administratívne náklady pre sociálne núdznych občanov. Nehnevajte sa, ale mám na to právo.
Grendel, Gábor, podpredseda NR SR (2021-10-06):
Pán poslanec Tomáš s reakciou na faktické poznámky.
Zemanová, Anna, poslankyňa NR SR (2017-09-14):
Ďakujem pekne za slovo. Ide vlastne v tomto materiáli o zosúladenie takých tých obligatórnych povinností a možností vystúpiť príslušných poslancov v orgánoch, ktoré sú trošku vyššie ako zastupiteľstvá na úrovni samospráv, aby mohli vystúpiť v územne príslušnom obvode, kde sú poslancami. Totižto stalo sa, keď pri tvorbe zákona o samosprávnych krajoch sa vlastne táto, táto možnosť, aby poslanec Národnej rady mohol vystúpiť na zasadnutí samosprávneho kraja bez toho, aby mu bolo slovo udelené, nie mohlo byť udelené, tak vlastne táto, táto povinnosť sa nejakým spôsobom stratila. Taktiež pri analýze je obdobná situácia na samosprávach nižšieho stupňa, kedy mestský poslanec nemôže vystúpiť na zasadnutí miestneho zastupiteľstva, samozrejme to sa týka len hlavného mesta Bratislavy, ktoré má samostatné orgány na úrovni mestských častí, a mesta Košice. Čiže týmto zákonom dávame do súladu, aby títo poslanci bez toho, aby zastupiteľstvo hlasovalo o ich možnosti vystúpiť na rokovaniach, im jednoducho bolo slovo udelené. Viedlo nás k tomu, aj situácia, ktorá sa stala, kedy sme s kolegyňou poslankyňou Kaščákovou išli na zastupiteľstvo mesta Handlová, kde vlastne bol to istý taký problém, respektíve obštrukcia s umožnením nášho vystúpenia, aj keď, samozrejme, bolo by nám umožnené, nárok sme na to mali. Ale pri analýze týchto situácií navrhujeme úpravu tak, aby bola väčšia previazanosť a tým viacej aj možnosť zapojenia občanov prostredníctvom svojich volených zástupcov do riešenia problémov, kedy zas poslanec vyššieho zastupiteľstva môže ísť vyjadriť svoj názor poslancov na zastupiteľstvách samospráv. Ďakujem pekne.
Číž, Miroslav, podpredseda NR SR (2015-12-09):
Faktické poznámky páni poslanci Lipšic, Kvasnička, Kiššová, Kuffa, Fronc, Přidal. Pokiaľ je to všetko, uzatváram možnosť prihlásiť sa s faktickou poznámkou. A slovo odovzdávam pánovi Lipšicovi.
Klus, Martin, podpredseda NR SR (2019-10-24):
Pán minister, máme dve minúty 33 sekúnd.
Kollár, Boris, podpredseda NR SR (2022-12-13):
(Zaznelo mimo mikrofónu.: „Ja som počul, že smeráci to hovorili.“ )
Blanár, Juraj, podpredseda NR SR (2023-06-15):
Pán poslanec Suja s faktickou.
Jasaň, Viliam, poslanec NR SR (2013-06-20):
Ďakujem pekne, pani predsedajúca. Dajte, prosím, hlasovať o procedurálnom návrhu poslancov Brocku a Kuffu nepokračovať v rokovaní o tomto návrhu zákona.
Kuriak, Milan, poslanec NR SR (2021-05-11):
Ďakujem za slovo, pán podpredseda. Kolega Jozef, čo sa týka prednostov, môžem potvrdiť, že aj napriek tomu, že sme niektorých prednostov navrhli ako kandidátov, tak ako poslanci sme si o to viacej dali záležať, aby prešli veľmi dôsledným vypočutím, že, naozaj že neboli to nejaké ľahké politické nominácie, ale tých kandidátov sme mnohí až príliš, dali sme im príliš zabrať. Čo sa týka poľovníctva, som za zachovanie organizovaného poľovníctva na Slovensku, som za to, aby k revírom mali prístup aj bežní poľovníci, nie iba papaláši, ktorí za vlády SMER-u a SNS povyháňali poctivých poľovníkov z revírov, najviac takých, ktorí nielen poľovali na zver, ale sa o ňu a o les aj veľmi dôkladne starali. V mnohých revíroch zostali len lovci a zberači trofejí a po revíroch sa preháňali na terénnych autách. Na lesnú zver strieľali zo zateplených posedov. Sám som svedkom toho, na Orave sa také aj nachádzajú. V niektorých revíroch zostali len privilegovanci so svojimi kumpánmi. V jednom poľovnom revíri na Orave rozhodoval o poľovaní v revíre dlhoročný primátor, bez ktorého súhlasu v tomto revíri nemohol poľovať nikto, iba jeho ľudia. Okrem pán, pár iných privilegovaných v tomto revíri mal možnosť poľovať aj bývalý prezident Slovenskej republiky. Ďakujem.
P. Hrušovský, predseda NR SR: (2005-06-30):
(Hlasovanie.) 135 prítomných, 4 za, 9 proti, 120 sa zdržalo, 2 nehlasovali. Návrh sme neschválili.
M. Vášáryová, poslankyňa: (2007-11-29):
A chcela som sa vám poďakovať, pán Minárik, ešte za jednu vec, že ste znovu aj v prítomnosti pána predsedajúceho, pána Číža, ktorý vás ale nepočúval, spomenuli tých 40 miliónov pre historické mestá. Pretože, keď som sa s ním rozprávala, s pánom Čížom pred rokom pri schvaľovaní rozpočtu sväto-sväte sľuboval, že 15 miliónov na také nepredvídateľné výdaje Banská Štiavnica bude mať. Nebude ich mať a nebude ich mať už nikdy. A to je to, čo nám odkazuje tento rozpočet.
Migaľ, Samuel, poslanec NR SR (2023-11-23):
224. Ďakujem veľmi pekne, pán predsedajúci. Pani kolegyňa, pokoj. Diskutujeme, máme čas. Môžeme tu byť, koľko chceme. Za nás je náš klub takmer do nohy, sedí tu. Kde sú vaši kolegovia, prosím vás pekne? Ste tu sama. Vy ste zvolali tú schôdzu spolu s ostatnými kolegami. Takže pokoj. A čo a týka týchto z rohu hanby, to nebudem ani komentovať. Čakal som väčšie mäso od nich. Ale viete, čo vám poviem ako moju reakciu na všetky faktické poznámky? Dostal som jednu SMS po mojom vystúpení, kde mi istý človek píše, že som hovoril zo srdca za 99 % policajtov. A ja týmto policajtom sľubujem, aj za seba, aj za ministra vnútra Matúša Šutaja Eštoka, že ich určite nesklameme, tak ako všetkých ľudí, ktorí nám vyslovili dôveru. Ďakujem pekne. (Potlesk.)
Grendel, Gábor, podpredseda NR SR (2022-03-16):
Prezentujme sa a hlasujme o skrátení lehoty. (Hlasovanie.) Prítomných 130 poslancov, za 81, proti 23, zdržalo sa 26, nehlasovalo 0. Konštatujem, že sme lehoty skrátili.
Jurinová, Erika, podpredsedníčka NR SR (2014-06-03):
Pán poslanec Kuffa.
Viskupič, Marián, poslanec NR SR (2023-02-03):
Ďakujem pekne za slovo. Ďakujem pekne, Milan, za tvoje vystúpenie. No ja už som, myslím, dnes povedal toho veľa a už nebudem hovoriť nič ďalšie, nechám prehovoriť Ronalda Reagana: „Pohľad vlády na ekonomiku možno zhrnúť do pár krátkych fáz. Prvá, keď sa hýbe, zdaň to. Druhá, keď sa to ešte stále hýbe, zaveď na to regulácie. A tretia, keď sa to prestane hýbať, začni to dotovať.“ Kolegovia, sme vo fáze dva a hlásim, že fáza tri bude stáť peniaze. Presne tie peniaze, ktoré nemáme. Ďakujem pekne.
Počiatek, Ján, minister dopravy, výstavby a regionálneho rozvoja SR (2015-06-16):
Ďakujem za slovo. Vážená pani predsedajúca, vážené dámy, vážení páni, hlavným zámerom legislatívnej úpravy je skvalitnenie správy bytového fondu, najmä prevádzky, systematickej údržby, plánovania obnovy a predĺženie životnosti bytových domov prostredníctvom zavedenia minimálnych požiadaviek pre výkon činnosti správcov bytových domov. Predkladaná úprava sa nevzťahuje na správcov budov, ktoré nemajú charakter bytového domu. Jednou z podmienok zabezpečenia profesionalizácie v oblasti správy bytových domov je odborná spôsobilosť správcov, ktorá sa nadobúda absolvovaním akreditovaného odborného vzdelávania. Zároveň sa vytvára verejne dostupný zoznam správcov na účely lepšej informovanosti vlastníkov bytov a nebytových priestorov, ktorí sú v pozícii spotrebiteľa. Osoby, ktoré už podnikajú v oblasti správy bytových domov, sú povinné splniť podmienky zákona do 31. 12. 2017. Ďakujem za slovo, skončil som.
Vons, Peter, poslanec NR SR (2021-03-30):
Ďakujem veľmi pekne. Vážený pán podpredseda, vážený pán minister, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa menia a dopĺňajú niektoré zákony v pôsobnosti Ministerstva dopravy a výstavby Slovenskej republiky v súvislosti s ochorením COVID-19 v cestnej doprave (tlač 476). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady pre financie a rozpočet a Výbor Slovenskej národnej rady pre hospodárskej záležitosti. Za gestorský výbor navrhujem Výbor Národnej rady Slovenskej republiky pre hospodárskej záležitosti. Pán predsedajúci, prosím, otvorte všeobecnú rozpravu.
Sulík, Richard, predseda NR SR (2010-07-08):
Ďakujem pekne. Pán Rafaj, nech sa páči.
V. Veteška, podpredseda NR SR: (2007-03-27):
Nech sa páči, pán Zala.
Hambálek, Augustín, poslanec NR SR (2022-11-08):
Pán predseda, prosím, dajte hlasovať o návrhu zákona ako celku s prijatými návrhmi s odporúčaním gestorského výboru schváliť.
P. Paška, predseda NR SR: (2009-02-03):
(Hlasovanie.) 141 prítomných, 94 za, 1 proti, 27 sa zdržalo, 19 nehlasovalo. Prvú pripomienku pána prezidenta sme odhlasovali.
Kažimír, Peter, poslanec NR SR (2011-07-01):
Ja si viem predstaviť, že ukončím to do troch minút, pán predseda.
Kozelová, Monika, poslankyňa NR SR (2023-06-22):
Kolegovia, ďakujem za vaše, za vaše vstupy. Ja ešte chcem pripomenúť, že v rámci situácie, do ktorej sa starí rodičia, ktorí majú v náhradnej starostlivosti deti, dostali v týchto posledných dvoch rokoch, a najmä v čase inflácie, aj v roku ´21 sa do detských domovov vrátilo 300 detí, teraz sa vrátilo 400 detí v minulom roku a z tej 100 navyše zhruba 75 detí bolo detí, ktoré do detského domova poputovali od svojich starých rodičov práve preto, že jednoducho nemali dostatočné finančné prostriedky na to, aby ďalej aspoň, aspoň v nejakom základnom štandarde podporovali a vychovávali svoje vlastné vnúčatá. Myslím si, že tá trauma, ktorú, ktorú prežívajú nielen tie deti, ktoré sa do toho detského domova dostanú, ale aj tí starí rodičia, pretože s niektorými z nich som rozprávala a je to vlastne o tom, že tá trauma spočíva v tom, že nedokážu tým deťom vytvoriť kompletne aspoň základné životné prostredie a na druhej strane ich musia posunúť do štátneho zariadenia, ale to srdce ich im piští za tými deťmi a jednoducho nevedia sa vyrovnať s tým, že nič iné im nezostáva, ak chcú, aby tie deti vyrastali zdravé, mali všetko, čo potrebujú, musia ich umiestniť do detského domova a nemôžu si ich nechať. To znamená, že psychickú traumu utrpí aj to dieťa, ale aj tí starí rodičia. Takže myslím si, že toto by bola cesta, ako tomuto zabrániť. Takže ďakujem veľmi pekne za podporu.
A. Belousovová, podpredsedníčka: (2008-04-10):
Nech sa páči, pán poslanec, máte slovo.
Glváč, Martin, podpredseda NR SR (2018-05-23):
Pán poslanec Martinák.
Zmajkovičová, Renáta, podpredsedníčka NR SR (2013-09-04):
Pani poslankyňa Kučerová.
B. Bugár, podpredseda NR SR: (2004-05-14):
Dávam slovo spoločnej spravodajkyni z ústavnoprávneho výboru poslankyni Jane Laššákovej, aby informovala Národnú radu o výsledku prerokovania tohto návrhu v jednotlivých výboroch, ako aj o stanovisku gestorského výboru. Nech sa páči, máte slovo.
Jasaň, Viliam, poslanec NR SR (2015-04-22):
Ďakujem pekne, pani predsedajúca. Pán podpredseda, ďakujem ti za tvoje vystúpenie, aj keď z faktických pripomienok kolegov z opozície vidieť, že opoziční poslanci síce nepochopili takmer nič. A ak náhodou áno, tak sa ich to tak dotklo, že znova sa utiekajú k urážkam. Ale na to sme si už zvykli, tomu sa už nečudujem. Som rád, že si tiež pripomenul, že opozícia môže hocikedy odvolávať, koho chce, ako chce, ale my nemôžeme, lebo to je vtedy nedemokratické. Čiže demokrati môžu a my nemôžeme. Mohol si ešte pripomenúť pánom kolegom z KDH ten ich niekoľkokrát navrhovaný návrh zákona, o ktorom hovoril pán minister dvakrát, ale prvýkrát to nepočuli, lebo tu nikto v sále nebol z nich, že niečo opísali z Poľska, aj to nedokonale. A navyše, ak by ten ich návrh zákona bol prijatý, tak by bol veľmi poškodil práve živnostníkov, ktorých majú v ústach takmer každý deň. Ešte raz ďakujem ti za vystúpenie.
Žiga, Peter, podpredseda NR SR (2024-09-26):
Pán poslanec Grendel, rozhodlo o tom plénum v rámci dodržiavania rokovacieho poriadku, navyše zajtra máme termínované body, ktoré budú normálne prebiehať, zasadnú výbory v pondelok, utorok o deviatej budeme pokračovať rokovaním v druhom čítaní. Pán poslanec Matovič, procedurálny návrh.
Laurenčík, Milan, podpredseda NR SR (2020-04-22):
Ďakujem za slovo, ďakujem aj kolegom, ktorí reagovali na môj príspevok. Začal by som zozadu. Pán poslanec Dostál, ďakujem teda za doplnenie a pochválenie, určite sme sa nedohadovali s kolegami, že si rozdelíme to programové vyhlásenie. Ja som sa, ja som sa venoval vlastne kapitolám, ktoré sa dotýkali nejak osobne mňa, ako som to aj povedal, alebo teda našej, našej strany. Pán poslanec Kuffa, no, diaľnice na východ, tá diaľnica jednoducho nie je a to, že na východe nič nie je, to som nepovedal ja, ja si to uvedomujem, že na východe niečo je a určite budeme robiť tam tak, aby na tom východe aj niečo ostalo. Pán poslanec Blanár. No, hovorili ste o zaostalej krajine, teda obvinili ste ma, že ja hovorím, že zaostalá krajina je, že čo chceme, ako to chceme riešiť. No predovšetkým chceme zrušiť korupciu Ja vám tuto ukážem takúto brožúrku, pán poslanec Blanár, kde sú tu spísané všetky korupčné kauzy vlády, vlády SMER-u a na konci je vyčíslené, neviem, či to sa dokonca ešte nejak nezvyšovalo, ale na konci, na konci je vyčíslená suma 6,6 mld. euro. Môžete si to, môžete si to prečítať, sú tam presne dátumy, odkazy, odkazy, tieto, tieto peniaze, keď my „ušetríme“, tak len to bude zlepšenie a tá krajina neostane, neostane, nebude zaostalá. Pán poslanec Mizík, no, samozrejme, vás presviedčať o NATO, Európskej únii, to je úplne, úplne zbytočné, ale nesúhlasím s vami, že Európska únia zlyhala v boji s COVID-om, minimálne v tom nesúhlasím, že... (Prerušenie vystúpenia časomerom.)
Košútová, Magda, poslankyňa NR SR (2013-05-17):
Ďakujem veľmi pekne. Ja by som chcela ctených kolegov poprosiť, aby sme všetky nezrovnalosti alebo všetky pochybnosti, ktoré máme k predloženému návrhu zákona, riešili medzi prvým a druhým čítaním, ale v dostatočnom časovom predstihu, a nie na poslednú chvíľu, aby sme sa nepredvádzali v pléne Národnej rady. Takže teším sa na spoluprácu. Verím, Martin, že to bude skôr ako minule. A verím, že ten zákon bude k spokojnosti všetkých poľnohospodárov. Ďakujem. (Potlesk v sále.)
P. Paška, predseda NR SR: (2009-06-19):
Konštatujem, že sme schválili návrh novely zákona č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany. Pán poslanec Pavlis bude teraz uvádzať hlasovanie o návrhu poslancov pána Mamojku a Ľubomíra Petráka... (Reakcie z pléna.) Aha, ten máme ešte otvorený, takže odhlasovali sme všetky prerokované body. Pani Vaľová, procedurálny návrh? Nech sa páči.
Blanár, Juraj, podpredseda NR SR (2022-11-15):
Pán poslanec Mizík, môžete reagovať na faktické poznámky.
Pellegrini, Peter, predseda NR SR (2023-12-07):
Ďakujem veľmi pekne. A ešte pán poslanec Grendel, nech sa páči. Nie, pán poslanec Grendel nechce, môžte, môžte ukončiť jeho vystúpenie, ďakujem veľmi pekne. Kolegyne, kolegovia, nasleduje prvé čítanie o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií, máme otvorenú rozpravu, do ktorej sa prihlásil v zmysle rokovacieho poriadku pán minister financií, nech sa páči. (Ruch v sále.) Kolegyne, kolegovia, poprosím vás, naozaj tí, ktorí nemáte záujem o rokovanie, aby ste opustili rokovaciu sálu a vytvorili tak normálne prostredie na vystúpenie pána ministra, aby sme mohli pokračovať v rokovaní. A poprosím o kľud v rokovacej sále, pretože nemôže pán minister vystúpiť. Ďakujem veľmi pekne. Pán minister, nech sa páči. (Pokračovanie rokovania o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií , tlač 97.)
M. Číž, podpredseda NR SR: (2007-03-23):
(Hlasovanie.) Prítomných 131 poslancov, za návrh 1 poslanec, proti 84 poslancov, zdržalo sa 46 poslancov. Tento návrh sme neschválili. Nech sa páči.
Taraba, Tomáš, podpredseda vlády SR a minister životného prostredia SR (2024-06-13):
Dámy a páni, predkladám návrh zákona, ktorý v jednoduchom poňatí má za cieľ zjednodušiť a najmä zlacniť používanie tepelných čerpadiel, čo je jeden zo základných noriem a vízií boja proti aj klimatickým zmenám, ale najmä ide o to, že na Slovensku dodnes sme mali jeden z najkomplikovanejších mechanizmov, kedy voda, ktorá sa čerpala a naspäť sa vypúšťala, tak bola vlastne spoplatňovaná dvakrát a stále dookola, kdežto ide v podstate o ten istý objem vody. To znamená, že touto formou výrazne, výrazne ideme pomôcť tomu, aby na Slovensku čoraz väčší počet aj domácností vedelo prejsť na tepelné čerpadlá, aby sme boli v tejto oblasti aj konkurencieschopní s okolím, aby sme podporili boj proti klimatickej zmene. Je to veľmi, by som povedal, zákon, ktorý nám pomáha aj v oblasti plánu obnovy a predovšetkým aj vytvára priestor na to, aby sme tú transformáciu domácností, najmä v tých lokalitách, ktoré ešte neprešli pôvodne ani na plyn, aby sme ju výrazným spôsobom urýchlili. Takže nepochybujem o tom, že ani tento zákon sa vám páčiť nebude, ale čo je dôležité, že sa bude páčiť slovenským občanom. Ďakujem pekne.
Bugár, Béla, podpredseda NR SR (2017-05-18):
Ďakujem. Otváram rozpravu o tomto bode programu. Konštatujem, že som dostal jedinú písomnú prihlášku pána poslanca Viskupiča za klub OĽANO. Nech sa páči, máte slovo.
Stohlová, Tamara, poslankyňa NR SR (2024-01-11):
Ďakujem pekne. Ďakujem ti, Dávid, za tvoje vystúpenie a aj za to, že si spomínal to, ako situáciu, ktorá tu je a ako to vnímajú aj mladí ľudia, myslím si, že je to veľmi dôležité. Ale spomínal si aj, ktoré sú tie pádne dôvody pre začatie skráteného legislatívneho konania a teda že v tomto prípade nie sú splnené ako napríklad to, že by hrozila trebárs mimoriadna alebo hrozili by mimoriadne hospodárske škody. Ja som teda pozerala to odôvodnenie a tam som práve videla úplne iné dôvody spomínané, ktoré nepatria medzi tie zákonné, ktoré by umožňovali takéto zrýchlené konanie. No a spomeniem konkrétne jeden z týchto dôvodov, ktoré tam vláda uvádza, a to je, že v minulosti bola uskutočnená nesprávna alebo neúplná transpozícia smerníc, konkrétne z rokov 2002, 2011, 2013, 2016 a 2017. Napriek tomu, že je to teda spomenuté v tom odôvodnení, tak, žiaľ, povedala by som, že na škodu koalície alebo vlády to opäť nie je pádny dôvod pre spustenie skráteného legislatívneho konania, pretože to nie je nejaká mimoriadna nečakaná udalosť, ktorá by sa nedala predvídať, nedalo by sa s ňou počítať, pretože tu už dlhodobo vieme, je tu tá vedomosť o tom, že tie smernice neboli dostatočne transponované, a teda to neoprávňuje na takúto rozsiahlu novelu Trestného zákona, najrozsiahlejšiu za posledných osemnásť rokov. Čiže, čiže opäť vidíme, že ešte aj to, čo si vyberali ako tie dôvody, tak ani to nám nesedí nejako do tej argumentácie a za najproblematickejšie vnímam to, že najväčšiu šancu transponovať korektným spôsobom tieto smernice mali práve vlády Roberta Fica a ani to nezvládli dostatočným spôsobom.
Grendel, Gábor, podpredseda NR SR (2020-03-25):
Ďakujem za slovo, pán predseda. Je až dojemné počúvať kritiku skráteného legislatívneho konania od tých istých ľudí, ktorí dva týždne pred parlamentnými voľbami, marcovými, 18. februára priniesli do Národnej rady skrátené legislatívne konanie o 13. dôchodkoch, skrátené legislatívne konanie o diaľničných známkach a skrátené legislatívne konanie o prídavkoch na dieťa. Vtedy tiež nebol žiaden koronavírus, pán poslanec Susko, a boli ste zázračne ticho, vtedy vám to neprekážalo. Vaše vystúpenie mi trochu pripomína princíp podľa seba súdim teba. Za vašej éry, nemyslím vás osobne, ale za éry vlády, v ktorej ste boli na ministerstve životného prostredia, sa osobné údaje zneužívali jedna báseň. Aj informácie osobného charakteru z policajných databáz. Robili to vaši nominanti a vaši kamaráti a vtedy ste tiež boli ticho. Ale keď dvaja robia to isté, tak nie je to vždy to isté. Zámerom tejto vlády je chrániť život a zdravie obyvateľov. Nič viac, nič menej. Môžeme vylepšiť detaily, cez pozmeňujúce návrhy sa to aj deje, ale ide o ochranu života a zdravia občanov tejto krajiny. Pán poslanec Fico pred dvomi dňami povedal, že vy nebudete zneužívať túto tému na politické ciele. Alebo to povedal pán podpredseda Pellegrini, teraz si nie som istý. Ale veď presne to robíte. Presne to robíte. Strašíte tu občanov a zneužívate túto situáciu na politické ciele. Čiže zase sú slová a skutky v totálnom rozpore. (Potlesk.)
Blanár, Juraj, podpredseda NR SR (2023-05-24):
Pán poslanec Lukáš Kyselica s faktickou poznámkou.
F. Mikloško, poslanec: (2005-05-19):
Návrh poslanca Národnej rady Slovenskej republiky Karola Ondriaša na vydanie zákona, ktorým sa mení a dopĺňa zákon 16/2004 o Slovenskej televízii predseda Národnej rady určil ústavnoprávnemu výboru, Výboru Národnej rady Slovenskej republiky pre ľudské práva a Výboru Národnej rady pre vzdelanie, vedu, šport a mládež, kultúru a médiá. Za gestorský výbor predseda Národnej rady navrhol výbor pre kultúru, šport a školstvo. Vystúpiť na dnešnej schôdzi Národnej rady k uvedenému návrhu skupiny poslancov ma určil Výbor Národnej rady pre vzdelanie uznesením 367. Konštatujem, že uvedený návrh zákona spĺňa po formálno-právnej stránke všetky náležitosti, preto ich tu nebudem čítať. Má ich každý v spoločnej správe. Tu je malé miesto pre vlastnú úvahu. Rád by som pripomenul pánovi Ondriašovi, že registrovaných cirkví na Slovensku a náboženských spoločností je, myslím, asi 13. Neviem si predstaviť, dať priestor všetkým iným inštitúciám. To je čo? To sú všetky nadácie, všetky združenia, občianske, alebo čo to je? Myslím si, že práve všetky tieto združenia majú právo priniesť kvalitný program, vystupovať v sto percent v programe a tie registrované cirkvi, ktorých je 13, majú jednu redakciu, náboženské vysielanie, ktorá má určený čas, neviemkoľkokrát do týždňa, myslím hodinu, myslím dvakrát alebo polhodinu. Čiže mám pocit, že tento zákon je proste nepochopením toho, o čom je zákon o Slovenskej televízii, ktorý zaručuje tento malý priestor, aby tam mohli mať tieto registrované cirkvi. Tu mám priestor pre vlastnú úvahu, takže to mi priamo zákon dovoľuje, páni poslanci. Výbor navrhuje, pokiaľ prejde do druhého čítania, aby bol prerokovaný v ústavnoprávnom výbore, výbore pre ľudské práva a výbore pre vzdelanie, vedu a šport. Za gestorský výbor určil výbor pre vedu, vzdelanie a šport. Vážený pán predsedajúci, ďakujem, skončil som. Prosím vás, otvorte rozpravu. A treba do 20. júna 2005. Ďakujem.
Pfundtner, Edita, poslankyňa NR SR (2011-06-02):
Teraz hlasujeme o bode 16 zo spoločnej správy s návrhom gestorského výboru schváliť.
M. Hort, podpredseda NR SR: (2009-09-11):
Čiže otváram rozpravu. Pýtam sa, kto okrem pána spravodajcu sa ešte hlási do rozpravy. Pán poslanec Zsolt Simon. Uzatváram možnosť prihlásiť sa do rozpravy. A dávam teraz slovo spravodajcovi Miroslavovi Jureňovi, aby predniesol svoje vystúpenie v rozprave. Nech sa páči.
B. Bugár, podpredseda NR SR: (2005-05-18):
Pán navrhovateľ, chcete sa vyjadriť k rozprave? Nie. Pán spravodajca? Nie. Ďakujem pekne. Prerušujem rokovanie o tomto bode programu. Nasledujúcim bodom je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 43/2004 Z. z. o starobnom dôchodkovom sporení v znení neskorších predpisov (tlač 1125). Návrh na jeho pridelenie výborom máte v rozhodnutí predsedu pod číslom 1128. Dávam teraz slovo poslancovi Branislavovi Opaternému, aby za skupinu poslancov návrh zákona odôvodnil. Nech sa páči. B. Opaterný, poslanec: Ďakujem, pán predsedajúci. Vážené kolegyne, vážení kolegovia, predkladaný návrh zákona vypúšťa obmedzenie určujúce, že hodnota cenných papierov alebo nástrojov peňažného trhu vydaných emitentom so sídlom v Slovenskej republike a vkladov v bankách alebo pobočkách zahraničných bánk so sídlom v Slovenskej republike musí byť najmenej 30 % hodnoty majetku v dôchodkovom fonde. Podľa nášho názoru takéto obmedzenie poškodzuje záujmy klientov dôchodkových fondov, pretože úlohou fondov je maximálne zhodnocovať majetok. Ak je výhodné investovať v Slovenskej republike, tak ako to stanovuje uvedené obmedzenie, budú to fondy robiť aj bez zákonnej povinnosti. Ak je to nevýhodné, zákon nesmie fondy do takýchto investícií nútiť. Dôchodková reforma nebola zavádzaná preto, aby riešila problémy ministerstva hospodárstva s investíciami, ale aby sa dosiahli čo najvyššie dôchodky pre ďalšie generácie dôchodcov. Je veľmi pravdepodobné, že úprava zákona, tak ako je dnes platná, je navyše aj v rozpore s princípom voľného pohybu kapitálu v rámci Európskej únie. Preto prosím o podporu odstránenia tohto obmedzenia v danom zákone. Ďakujem.
Madej, Róbert, poslanec NR SR (2015-12-04):
Ďakujem veľmi pekne. Vážený pán poslanec, ja sa snažím naozaj vystupovať na odborné témy, ale nedalo mi vaše vystúpenie nekomentovať, lebo ho považujem za veľmi neférové. V niektorých veciach sa zhodneme, aj keď nemáme niekedy spoločné názory, ale napríklad v téme úžery určite za ostatný rok urobil parlament aj s vašou pochvalou toho veľmi veľa. Ale pokiaľ ste vystúpili druhýkrát v rozprave a hovoríte o tom, kde sú akí poslanci, tak prepáčte, v tomto sektore po mojej pravej ruke vidím jedného pána kolegu, dobrý deň, z hľadiska opozície. A vás poslanecký klub... (Reakcia z pléna.) Ja hovorím, po mojej pravej ruke. (Reakcia z pléna.) Ja pokiaľ, pokiaľ hovorím, pokiaľ hovorím, kolegyne, kolegovia o poslaneckom klube KDH, z ktorého je pán poslanec Hlina, prepáčte, pán poslanec Hlina, vy tu nemáte jediného kolegu. (Reakcie z pléna.) Alebo, ste tu dvaja, prepáčte, pán poslanec, ste tu dvaja. Takže nehnevajte sa, nehnevajte sa, pán poslanec, je to veľmi neférové, pokiaľ hovoríte, že tento parlament mal rokovať o novele ústavy a je bežnou procedúrou, že skončí rozprava a na ďalší deň, pracovný deň parlamentu sa rokuje. Ja si cením vystúpenia, ktoré majú zmysel a sú k veci, ale pokiaľ sa budeme znižovať k tomu, kto tu je a kto nie, kto vybehol na záchod a uteká sa vrátiť, tak to nemá naozaj cenu. Ďakujem.
Danko, Andrej, podpredseda NR SR (2024-01-09):
Pán poslanec Stachura.
Suja, Miroslav, poslanec NR SR (2022-05-06):
Ďakujem za slovo, pán predsedajúci. To je presne, ako si, Milan, povedal v rozprave, tak ako sa snažia zbaviť opozičných politikov, opozičných strán, vyhrážajú sa aktívnym poslancom, ktorí z opozície tu aktívne vystupujú a poukazujú na chyby tejto vlády, že ich zavrú, že majú čakať a šúchať nohami, kým príde po nich NAKA, tak takisto, takýmto istým spôsobom zatvárajú a rušia nepohodlné médiá, ktoré majú iný názor, ktorý nie je vhodný pre tú ich propagandu. To je čistá liberálna politika, ktorí oni síce navonok hovoria, že áno, my si vypočujeme každý iný názor alebo súhlasíme s každým a máme ten svoj a sme takí ohľaduplní. No áno, oni sú ohľaduplní k tým, čo majú rovnaký názor ako oni. Ale akonáhle máte iný, tak vám zavrú médium, zavrú vám web, zavrú vám televíziu, nemajú problém vás zavrieť do basy. To je presne politika súčasnej vlády. A to už nehovorím o tom, že je piatok 12.44 hod. a máme tu dvoch koaličných poslancov a z toho jeden je predsedajúci, keby nebol, tak tu možno je iba jeden. Čiže dosť smutné na to, že sme v Národnej rade Slovenskej republiky a máme hájiť záujmy občanov Slovenskej republiky, nech sú akékoľvek, vyjadrovať sa k tomu, za to sme platení. Piatok je takisto pracovný deň ako iné, vážení kolegovia a kolegyne. Som zvedavý, koľkí z vás tu budú nastúpení budúci týždeň a predvádzať sa tu, keď tu bude vystupovať ukrajinský prezident. Vtedy tu budete do nohy. Ale keď treba pomáhať Slovákom a diskutovať o zákonoch, ktoré sú v prospech Slovákov, tak z vás tu nie je nikto. Je mi z vás na zvracanie.
Paška, Pavol, predseda NR SR (2013-09-12):
Hlasujeme. (Hlasovanie.) 145 prítomných, 85 bolo za, 60 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú.
Mičovský, Ján, poslanec NR SR (2013-02-07):
Ďakujem za slovo, vážený pán predseda. Ja ďakujem pánovi poslancovi Viskupičovi za to, že obrátil našu pozornosť do budúcnosti. Minulosť je mŕtva, už sa nedá nič urobiť. Gorily dobehali. Ale budúcnosť je pred nami. A tu chcem povedať, že ten smútok, ktorý pociťujem z tejto debaty, tú skepsu, tú musíme odmietnuť. Ale ju neodmietnime, ľavica, pravica, zelení, červení, modrí, my ju odmietnime, my stopäťdesiati, každý podľa svoje vnútornej odvahy, podľa svojho svedomia a podľa toho, či si myslí, že má mandát na to, aby mohol povedať zakaždým, keď bude stáť pred touto tribúnou, áno, Gorila nie je všetko, ale je to silný symbol. Je to silný symbol toho, že ľudia v tejto krajine, ja tiež hovorím, že krásnej, ale, žiaľ, prestali veriť v spravodlivosť. Neveria nám, nie ľavým, pravým, neveria politikom, neveria ústavným činiteľom. Všetci sme tu ústavní činitelia a je len podružné, do akej skupinky straníckej sme zaradení. A naša povinnosť, naše svedomie, naša odvaha a naše možnosti, ktoré máme, a nie sú malé, nám velia, aby sme tento symbol, lebo tých Goríl je veľa, nebudem spomínať tú, čo ešte štvrtý rok behá po Lesoch Slovenskej republiky, každý z nás máme takú skúsenosť, ale tento symbol toho, že ľudia nám neveria, že ľudia neveria v spravodlivosť, je potrebné povaliť. A preto vás prosím, skutočne všetkých, celú našu stopäťdesiatku ústavných činiteľov, aby sme využili každú príležitosť na to, aby sme tento smutný, tragický a ja verím, že prekonateľný symbol, zlikvidovali, a aby sme ľuďom dali nádej, že politici sú síce kadejakí, ale že môžu byť aj statoční a že sú tu nie za seba, ale za nich. Ďakujem.
Gašpar, Tibor, poslanec NR SR (2024-02-08):
Teraz budeme hlasovať o bode 350 druhého pozmeňujúceho návrhu poslanca Galka.
Viskupič, Marián, poslanec NR SR (2021-12-09):
Ďakujem veľmi pekne. Vážený pán predseda, vážený pán minister, neviem, či tu je aj pán predseda kontrolného... Najvyššieho kontrolného úradu, ctené kolegyne, kolegovia, na začiatok jedna poznámka. Chcem sa vyjadriť k úvodným slovám pána ministra. Som veľmi rád, že rešpektoval politickú realitu a nepustil sa do znižovania vládou schváleného deficitu 4,94 % na tie 4,3 %. Bol by to zvláštny precedens... (Ruch v sále a prerušenie vystúpenia predsedajúcim.)
Jurinová, Erika, poslankyňa NR SR (2016-12-08):
O prvom doplňujúcom návrhu pána poslanca Dostála.
P. Hrušovský, predseda NR SR: (2004-12-01):
Teraz pristúpime k hlasovaniu o jednotlivých návrhoch zákonov, ktoré Národná rada prerokovala. Postupne budeme hlasovať o návrhoch, ktoré prerokúvame v skrátenom legislatívnom konaní. Prosím teraz pána poslanca Vavríka, aby z poverenia výboru pre obranu a bezpečnosť uviedol hlasovanie k vládnemu návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov , ktorý prerokúvame ako tlač 940. Nech sa páči, pán poslanec. (Reakcia z pléna.) Pán poslanec Fico.
Laurenčík, Milan, podpredseda NR SR (2020-07-09):
Ďakujeme. Ďalšia otázka je od pána poslanca Filipa Kuffu, je v sále, a je na ministra životného prostredia Slovenskej republiky Jána Budaja a znie: „Pán minister, je pravda, že výstavba vodného diela Tichý Potok sa zrušila kvôli nevyhovujúcemu stavu lesov, ktoré sú v tomto povodí, pretože by nezabezpečili dostatočnú kvalitu vody? Existuje nejaká iná alternatíva tejto nádrže na zásobenie obyvateľstva pitnou vodou na východnom Slovensku a na vyrovnanie tohto budúceho deficitu pitnej vody?“ Pán minister, máte päť minút na odpoveď.
M. Lukša, poslanec: (2007-06-20):
Predseda  Národnej rady Slovenskej republiky pridelil na prerokovanie návrh týmto výborom Národnej rady: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky. Uvedené výbory prerokovali predmetný návrh na vyslovenie súhlasu Národnej rady Slovenskej republiky s uvedenou zmluvou v stanovenom termíne. Gestorský výbor nedostal do začatia rokovania o návrhu stanoviská  poslancov Národnej rady Slovenskej republiky podané v súlade s § 75 ods. 2. K predmetnej zmluve zaujali výbory Národnej rady Slovenskej republiky toto stanovisko. Odporúčajú pre Národnú radu návrh vysloviť súhlas so zmluvou a rozhodnúť, že ide o medzinárodnú zmluvu, ktorá má prednosť pred zákonmi. Z uznesení výborov Národnej rady Slovenskej republiky uvedených pod bodom III tejto správy nevyplynuli iné  návrhy. Gestorský výbor na základe stanovísk výborov k návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas a aby rozhodla, že Zmluva medzi Slovenskou republikou a Republikou Kazachstan o zamedzení dvojitého zdanenia a zabránení daňovému úniku v odbore daní z príjmov a z majetku je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Pani predsedajúca, otvorte, prosím, rozpravu.
Rafaj, Rafael, poslanec NR SR (2010-10-20):
Ďakujem, pán predseda. Pán poslanec Somogyi, som prekvapený, že ste kritizovali obsah môjho vystúpenia v tej časti historického exkurzu vzájomných vzťahov, ale predovšetkým zameraného na vývoj obrany slovenčiny. Čiže toto bolo kľúčové a aj zostáva kľúčové. A to, že sa niekde stretávame, povedzme, v historických bariérach alebo v súčasných bariérach, to už je druhotné. Ale sám som očakával od vás, že rozsah vášho vystúpenia venovaný samotnému zákonu bude podstatne väčší, ale nestalo sa tak. A pokiaľ ste narážali na niečo, že sme sa mali stretnúť. Veľmi dobre viete, že ja sa stretnutiam nebránim, že sme mali dohodnuté stretnutie. Tesne predtým som rokoval s vaším predsedom. A odchádzal som na rokovanie s vaším ministrom. A vy ste mi poslali esemesku, to je dobré, to je dobré. A potom ste sa už neozvali. Takže poprosil by som, ak chceme mať korektné vzťahy, aby sme naozaj uviedli všetky fakty. A potom si možno budeme rozumieť, aj keď budeme hovoriť po slovensky, pretože ukazuje sa, že nielen jazyková bariéra môže byť problémom, ale že aj keď rozprávame po slovensky, tak si nemusíme niekedy rozumieť, čo je na škodu veci.
Krátky, Rastislav, poslanec NR SR (2024-01-23):
Ďakujem za slovo aj vám, pani Mesterová, za váš prejav. Hovorili ste aj o znižovaní trestov. Nuž áno, tento návrh zákona bude mať dopad alebo vplyv aj na kauzy, ako je napr. kauza Gorila alebo kauza Mýtnik. To sú už všetko staré kauzy alebo kauzy s obrovským rozsahom, ktoré by bolo treba došetriť dopodrobna a vyvodiť z toho zodpovednosť, ale táto koalícia to nemá úplne v náture, vyvodzovať zodpovednosť, či už politickú, alebo aj tú trestnoprávnu. Ona sa zaštiťuje tým, že tie tresty sú napr. príliš vysoké alebo neľudské, tak ich treba napraviť, dať ich do tých správnych línií. Tých správnych línií napr. aj pre pána Bašternáka, ktorý teda bol prenajímateľom bytu pre pána premiéra a bude sa napr. tento zákon týkať aj jeho, táto generálna amnestia pre mnohých, pretože on má rozbehnuté konkurzné konanie, jeho majetok ešte neni speňažený a znovu sa bude môcť tento jeho prípad v tejto rovine otvoriť. Čiže aj jemu to bude vyhovovať, on tiež bude z toho profitovať. A to sú všetko ľudia, ktorí pochádzajú z obdobia, teraz vám prečítam citát, ktorý vznikol na súde od sudcu Bargela: „Keď už tu pán obhajca hovoril o právnom štáte, títo dvaja obvinení rozkryli taký monštruózny prípad korupcie, aký v našich dejinách na Slovensku nemá obdoby. Toto je megastroj korupcie a prania špinavých peňazí. Niečo neskutočné, ako to fungovalo a bolo kryté od roku 2006, neskutočné!“ Takže po období pána Kaliňáka, kedy nebola korupcia na najvyššom poschodí, mali sme obdobie rozviazaných rúk polície, kde sa toto všetko rozkrylo, a teraz ideme do ďalšieho obdobia... (Prerušenie vystúpenia časomerom.)
Žiga, Peter, podpredseda NR SR (2024-06-26):
S reakciou na faktické poznámky pán poslanec Dubéci.
Grendel, Gábor, poslanec NR SR (2019-10-22):
Ďakujem pekne, pán predsedajúci. Aj v tomto prípade cieľom návrhu zákona je posilniť kontrolnú právomoc Národnej rady Slovenskej republiky. V tomto zákone sa podrobne ustanovuje, že na vyšetrenie vecí verejného záujmu môže Národná rada zriadiť vyšetrovací výbor. Návrh na zriadenie takéhoto výboru obsahuje presné vymedzenie vecí verejného záujmu, to znamená, že nie je to nejaké všeobecné diskusné fórum. Môže vyšetrovací výbor na vykonanie jednotlivých úkonov uvedených v odsekoch 1 až 3 a pre dokumentáciu svojej činnosti pribrať aj potrebný počet odborných pracovníkov, najmä vyšetrovateľov a administratívno-technických pracovníkov a tak ďalej a tak ďalej, nebudem vás zahlcovať podrobnosťami. Len jedna poznámka ešte na záver. Toto isté navrhoval pán predseda SMER-u Fico v roku 2004, presne podľa týchto istých princípov, takže aby som nadviazal na slová kolegu Sopka, v tomto prípade naozaj nie je dôvod, aby tento návrh nebol podporený.
Hort, Milan, podpredseda NR SR (2010-10-13):
Faktická poznámka na pána poslanca je jedna. Pán Szilárd Somogyi. Uzatváram možnosť prihlásiť sa s faktickou. Nech sa páči.
Baránik, Alojz, poslanec NR SR (2017-12-05):
Ďakujem. Jozef, keď si hovoril o tom, že tvojím cieľom v politike bolo a je rozvoj ekonomiky, tak ako, tak, aby sme sa všetci mali lepšie, treba povedať, že nutnou podmienkou takého rozvoja je to, že Slovensko je právny štát. Avšak práve preto, že tu máme ľudí, ako je Robert Kaliňák, právny štát nemôžeme mať. Nemôžeme ho mať, dokiaľ Robert Kaliňák je ministrom, dokiaľ všetko riadi tak, aby oni mohli všetko a my nič. A to, že celé jeho vystúpenie je klamstvo, pretože ja nemám možnosť posúdiť všetky jeho výroky z hľadiska toho, či sú klamlivé alebo nie, ale mám možnosť posúdiť tie, ktoré sa mňa týkali. A týkali sa tie dva, ktoré som spomínal, to znamená časy, kedy ja som bol členom dozorného orgánu Národnej diaľničnej spoločnosti, kde som, kde síce on pripísal to, že sa vyplatilo 20 mil. akosi nám, ale realita bola presne opačná. A druhý prípad je to, že keď sa rozhodnú všetci sudcovia jedného okresného súdu v Bratislave podať trestné oznámenie, ktoré je zjavne neoprávnené nielen fakticky, ale aj právne, tak z toho urobí Robert Kaliňák môj problém. To znamená, opozičný poslanec je na vine tomu, že sa sudcovia snažia docieliť stav, že jeden súd je pre určitý okruh ľudí jednoducho neprístupný. A to nikomu nevadí. Samozrejme, že nevadí, pretože ľudia ako Robert Kaliňák chcú, aby toto nebol právny štát. Na tom je ich počínanie založené.
Glváč, Martin, podpredseda NR SR (2018-11-27):
Ďakujem, prerušujem rokovanie o tomto bode programu. Nasleduje druhé čítanie o zákone zo 16. októbra 2018, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál má parlamentnú tlač 1194. Dávam slovo spoločnému spravodajcovi z výboru pre hospodárske záležitosti poslancovi Michalovi Bagačkovi a prosím ho, aby informoval Národnú radu o výsledku prerokovania vráteného zákona vo výboroch.
P. Paška, predseda NR SR: (2009-12-10):
Konštatujem, že Národná rada zvolila deviatich požadovaných kandidátov sudcov disciplinárnych súdov. Priatelia, dámy a páni, už štvrtý rok trávime takto spoločne predvianočný čas, takže sa nám podarilo zdarne naplniť program 44. schôdze. Dovoľte mi, aby som najprv ja, takisto už po štvrtýkrát, štvrtý rok vám zaželal v tento predvianočný čas krásne sviatky, pokojné požehnané sviatky. Poďakoval sa vám za spoluprácu v roku 2009. Zaželal vám, vašim blízkym, rodinám, priateľom budúci rok hojnosti, ale najmä krásne sviatky, ktoré budú tou oázou pokoja a možnosti vychutnať si lásku a dobrotu, ktorá ako keby nám tu niekedy chýbala. Ešte predtým, ako sa rozlúčime, vás chcem pozvať na pohár sektu, ale pripravili sme, ako to býva obvykle, vystúpenia súborov. Bude to súbor Matičiarik z Nových Zámkov a potom to bude spevácky zbor Konzervatória Jána Levoslava Belu z Banskej Bystrice, ktorý zaspieva svetské, ale aj sakrálne skladby, a trošku sa pokúsime ozvláštniť atmosféru tu, v rokovacej sále. (Potlesk.) Ešte predtým sa prihlásil Jožko Mikuš.
P. Hrušovský, predseda NR SR: (2003-09-16):
vládny návrh zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon), ktorý prerokúvame ako tlač 290 a ktorého súčasťou je aj spoločná správa výborov, ktorú máte ako tlač 290a. Pán minister, nech sa páči, máte slovo. Chcem upozorniť, že vládny návrh zákona prerokúvame v druhom čítaní. Nech sa páči.
Zmajkovičová, Renáta, podpredsedníčka NR SR (2012-06-21):
S faktickými poznámkami traja poslanci. Uzatváram možnosť faktických poznámok. Pán poslanec Sulík.
Paška, Pavol, predseda NR SR (2012-10-30):
Faktické poznámky páni poslanci Kvasnička, Vašečka, Škripek, Hraško, Chren, Přidal a Kuffa. Končím možnosť sa prihlásiť. Pán poslanec Kvasnička.
Blanár, Juraj, podpredseda NR SR (2023-06-23):
To sa stáva, pán poslanec. Vyhlasujem rozpravu za uzavretú. Pani navrhovateľka sa už hotuje na záverečné slovo, udeľujem jej slovo. Nech sa páči.
Pčolinský, Peter, doterajší podpredseda NR SR (2023-10-25):
Pán poslanec Jaroslav Spišiak.
Gašpar, Tibor, poslanec NR SR (2024-02-08):
Hlasujeme o bode 208 druhého pozmeňujúceho návrhu poslanca Galka.
Laššáková, Jana, podpredsedníčka NR SR (2012-06-22):
S faktickou poznámkou pán poslanec Jarjabek, nech sa páči.